钦定古今图书集成/理学汇编/经籍典/第149卷 > 诗含神雾 > 《论诗》
## 钦定古今图书集成/理学汇编/经籍典/第149卷 > 诗含神雾 > 《论诗》

《诗》者，诚为天地之心，君德之祖，百福之宗，万物之户
也。刻之玉版，藏之金府，集微揆著，上统元皇，下序四
始，罗列五际。

《诗》者，持也。在于敦厚之教，自持其心，讽刺之道，可以
扶持邦家者也。

治世之音，“温以裕”，其政平。乱世之音，怨以怒，其政乖。
《诗》道然也。

曹地处季夏之位，土地劲急，音中征，其声清以急是
也。

“上以风化下，下以风刺上”，主文而谲谏。言之者无罪，
闻之者足以戒。